**2018 թվականի «Սամսունգի» հաստ մատի սխալ**, 2018 թվականի ապրիլի 8-ին տեղի ունեցած հաստ մատի սխալ, երբ *Samsung Securities*-ի աշխատակիցը սխալմամբ կազմակերպության աշխատակիցներին բաժանել էր 100 միլիարդ ԱՄՆ դոլար արժողությամբ բաժնետոմսերեր։ Այդ ընկերությունը «Սամսունգ» կոնգլոմերատի ֆոնդային առևտրային թևն է և զբաղվում է ֆինանսական ծառայություններով, ներառյալ՝ արժեթղթերը և ներդրումային բանկային հատվածները հիմնականում Կորեայում, Չինաստանում, Ամերիկայի Միացյալ Նահանգներում, Միացյալ Թագավորությունում, Ճապոնիայում և Հոնկոնգում։

Սխալ
----

Սխալը տեղի է ունեցել, երբ *Samsung Securities*-ը փորձել է դիվիդենդներ վճարել մոտ 2000 աշխատակիցների, որոնք մասնակցել են ընկերության բաժնետոմսերի սեփականատեր դառնալու պլանին։ Մտադրությունը աշխատակիցներից յուրաքանչյուրին մոտ 1 դոլար՝ 1000 հարավկորեական վոն արժողությամբ բաժնետոմսեր տալն էր, բայց փոխարենը թողարկվել է 2,8 միլիարդ բաժնետոմս։ Այս բաժնետոմսերի արժեքը մոտ 112,6 տրիլիոն վոն էր՝ 30 անգամ ավելի, քան ընկերության շուկայական կապիտալիզացիան։

Ընկերությունը սխալը նկատել է 37 րոպե անց։ Սակայն բաժնետոմսերը թողարկելու և սխալը հայտնաբերելու միջև ընկած ժամանակահատվածում 16 աշխատակիցներ հասցրել են վաճառել իրենց տրված բաժնետոմսերը։ Այդ աշխատակիցներից ոմանք, ըստ երկրի Ֆինանսական վերահսկողության ծառայության, շարունակել են վաճառքը՝ չնայած ընկերությունից զգուշացումներ ստանալուն։ Իրենց բաժնետոմսերը վաճառած աշխատակիցներից յուրաքանչյուրը կարող էր ստանալ 9 միլիոն ԱՄՆ դոլար։

Ավելի ուշ Հարավային Կորեայի ֆինանսական վերահսկողությունը պարզել է, որ 21 աշխատակիցներ առևտուր են արել կամ փորձել են վաճառել իրենց բաժնետոմսերը՝ սխալից օգուտ քաղելու համար, և այդ մասին անմիջապես հայտնվել է դատախազությանը։

Երբ *Samsung Securities*-ը տրամադրել է բաժնետոմսերը, այն օգտագործել է բաց կարճ վաճառքի գործընթաց, որն արգելված է Կորեայում և որը համակարգչային ենթակառուցվածքը չպետք է թույլ տար։

Հետևանքներ
----------

Սխալը պատճառ է դարձել, որ «Սամսունգի» բաժնետոմսերի գինը մեկ օրվա ընթացքում իջել է 11 տոկոսով և դրանից հետո տատանվել։ Ֆինանսական վերահսկողության ծառայությունը հայտարարել է, որ միջադեպը խաթարել է վստահությունը կորեական կապիտալի շուկայի նկատմամբ։

Ազգային կենսաթոշակային ծառայությունը սխալից անմիջապես հետո դադարեցրել է առևտուրը։ Այդ կենսաթոշակային հիմնադրամը Կորեայի ֆոնդային շուկայում ներդրել է 136 տրիլիոն վոն կամ 127 միլիարդ ԱՄՆ դոլար։ 2018 թվականի մայիսի 7-ի դրությամբ *Samsung Securities*-ը հայտարարել էր, որ քրեական հայցեր կներկայացնի այն աշխատակիցների դեմ, ովքեր վաճառել են իրենց բաժնետոմսերը հաստ մատի սխալի ժամանակ։ 2018 թվականի մայիսի 28-ին դատախազությունը ներխուժել էր «Սամսունգի» գրասենյակներ։

Ծանոթագրություններ
------------------

1. ↑  «Samsung Securities Co Ltd (016360.KS)»։ *U.S.* (անգլերեն)։ Վերցված է 2018 թ․ սեպտեմբերի 27
2. ↑  «Company Overview of Samsung Securities Co. Ltd.»։ *www.bloomberg.com*։ 2018 թ․ սեպտեմբերի 27։ Վերցված է 2018 թ․ սեպտեմբերի 27
3. ↑  Jeong Eun-Young (2018 թ․ մայիսի 7)։ «Samsung Securities Seeks Charges Against Some Employees Over 'Fat Finger' Mistake»։ *Wall Street Journal*
4. 1 2  Son Ji-hyoung (2018 թ․ ապրիլի 8)։ «Samsung Securities fiasco exposes stock trading loophole»։ *The Korea Herald* (անգլերեն)
5. ↑  Park Ju-min, Lee Joyce (2018 թ․ ապրիլի 9)։ «Samsung Sec 'fat finger' debacle deepens as pension fund halts trade»։ *Reuters*
6. ↑  Charette Robert N. (2018 թ․ ապրիլի 13)։ «Samsung Securities' $105 Billion Fat-Finger Share Error Triggers Urgent Regulator Inquiry»։ *IEEE Spectrum* (անգլերեն)
7. ↑  «Samsung Securities, did it go too short?»։ *The Korea Herald* (անգլերեն)։ 2018 թ․ ապրիլի 8
8. ↑  Son Ji-hyoung (2018 թ․ ապրիլի 8)։ «Samsung Securities fiasco exposes stock trading loophole»։ *The Korea Herald* (անգլերեն)
9. ↑  «(2nd LD) Regulator inspects Samsung Securities over 'fat-finger' dividend chaos»։ *Yonhap News Agency* (անգլերեն)։ 2018 թ․ ապրիլի 9
10. 1 2  Park Ju-min, Lee Joyce (2018 թ․ ապրիլի 9)։ «Samsung Sec 'fat finger' debacle deepens as pension fund halts trade»։ *Reuters*
11. ↑  Jeong Eun-Young (2018 թ․ մայիսի 7)։ «Samsung Securities Seeks Charges Against Some Employees Over 'Fat Finger' Mistake»։ *Wall Street Journal*
12. ↑  Narwan Gurpreet (2018 թ․ մայիսի 29)։ «Investigators raid Samsung over £75bn 'fat-finger' slip-up»։ *The Times* (անգլերեն)